Montusi Self-Catering Cottages | LekkeSlaap
Montusi Self-Catering Cottages is op die stil 100 hektaar-grootte Montusi Landgoed, 'n bewarea in die Noordelike Drakensberg in KwaZulu-Natal geleë, naby die Royal Natal Nasionale Park en Alpine Heath, die Cavern Bergoord en Hlalanathi. Die landgoed het lieflike geriewe en selfsorggaste het toegang tot 'n swembad, begeleide staproetes, duidelik gemerkte paadjies, visvang in die foreldamme op 'n vang-en-vrylaat-basis, voëlkyk, 4x4- en bergfietsroetes, en perdry.
Verblyf is in 6 grasdak-selfsorgkothuise wat apart van die Montusi Mountain Lodge geleë is, beskikbaar. Elke kothuis het sy eie en suite-badkamer, 'n oopplan-kombuis, -eetarea en -sitarea en 'n stoep met braaigeriewe. Elke kothuis het ook 'n uitsig op die Drakensberg se Amfiteater, 'n Wêrelderfenisgebied, so gaste sal die natuurprag van hul kothuise af kan geniet.
Sedert Junie 2000 bied die Carte-gesin gaste die geleentheid om die vryheid van die Drakensberg te ervaar. Hierdie gesin glo aan die bewaring van die Noordelike Drakensberg en het ooreenkomstig opgetree om die indringer wattelbome uit te haal en inheemse bome en woude aan te lê, sodat die inheemse voëls en diere kan terugkeer. Hierdie etos het die bergribbok, vaalribbok, bosbok en die skaam eland na hierdie area, eens die tuiste van Boesmans, te laat terugkeer.